Paterna comença el període d'escolarització d'Infantil i Primària per al curs 2016-2017
09/05/2016

# Paterna comença el període d'escolarització d'Infantil i Primària per al curs 2016-2017

[![Campaña escolarización](/images/noticias/2016/05/escolarizacion-16-es.jpg)](/images/noticias/2016/05/escolarizacion-16-es.jpg)

09.05.2016

Un total de 844 xiquets paterners de 3 anys comencen el col•legi el pròxim curs escolar

Paterna ha començat el procés ordinari d'escolarització per a Educació Infantil i Primària el pròxim curs 2016-2017 en tots els centres públics i concertats que hi ha en el municipi.

Des d'avui i fins al pròxim 19 de maig, les famílies dels menors nascuts en 2013 han de presentar en el centre en el qual sol•liciten plaça com a primera opció les sol•licituds de presinscripción d'Educació Infantil.. “A partir del 2 de juny, els pares hauran de comprovar que l'alumne figura en el llistat provisional que serà exposat en el col•legi sol•licitat en primera opció”, ha explicat el regidor d'Educació, José Manuel Mora.

Amb l'objectiu que cap menor paterner es quede sense escolaritzar, l'Ajuntament de Paterna, a través de l'Àrea d'Educació, ha engegat una campanya de comunicació i difusió en valencià i castellà d'aquest procés sota el lema “Anem a escola”.

“El propòsit és que els pares coneguen des del termini de presentació de sol•licituds i passos a seguir en aquest procediment fins a la formalització de la matricula, el mapa escolar de Paterna i l'oferta de centres educatius”, ha indicat el regidor.

A més d'enviar cartes informatives als 844 xiquets i xiquetes de 3 anys que el pròxim curs 2016-2017 comencen el col•legi, crear un video informatiu i habilitar en la web municipal un espai dedicat a l'escolarització, la setmana passada va tindre lloc una reunió en el saló de plens de l'Ajuntament a la qual van ser convocats tots aqueixos menors paterners i en la qual Mora va explicar el funcionament i importància d'aquest procés.